เป็นต่อ
ออกอากาศครั้งแรกทางสถานีวิทยุโทรทัศน์ไทยทีวีสีช่อง 3 เริ่มออกอากาศวันที่ 7 ตุลาคม พ.ศ. 2547 ออกอากาศตอนสุดท้ายทางช่อง 3 เมื่อวันที่ 9 กุมภาพันธ์ พ.ศ. 2555 โดยมีซิตคอมเรื่องใหม่ชื่อ "เป็นข่าว" มาออกอากาศแทน หลังจากที่จีเอ็มเอ็ม แกรมมี่ออกกล่องสัญญาณดาวเทียม "จีเอ็มเอ็มแซต" มาขายในช่วงฟุตบอลยูโร มีข่าวออกมาว่าซิตคอมเป็นต่อจะกลับมาฉายอีกครั้งโดยมีเนื้อเรื่องต่อจากตอนเดิมในชื่อเรื่อง "เป็นต่อ ขั้นเทพ" เริ่มตั้งแต่วันที่ 20 ธันวาคม พ.ศ. 2555 ทางช่องจีเอ็มเอ็มวัน (ปัจจุบันคือช่องวัน 31) ออกอากาศครั้งสุดท้ายวันที่ 13 มิถุนายน พ.ศ. 2556
บริษัทฮาไม่จำกัด
บริษัท ฮา ไม่จำกัด เป็นรายการโทรทัศน์ไทยรูปแบบตลก - ซิตคอมวาไรตี้ ผลิตโดย บริษัท เซ้นส์ เอนเตอร์เทนเมนท์ จำกัด ออกอากาศทุกวันอาทิตย์ เวลา 17.00 - 18.00 น. ทางช่อง 9 MCOT HD ออกอากาศครั้งแรกเมื่อวันที่ 5 เมษายน พ.ศ. 2558 จนถึง 2 กรกฎาคม พ.ศ. 2560 และเมื่อวันที่ 19 สิงหาคม ปีเดียวกัน ได้กลับมาออกอากาศอีกครั้งภายใต้ชื่อ บริษัท ฮาไม่จำกัด (มหาชน) ออกอากาศทุกวันเสาร์ เวลา 16.00 - 17.00 น. และตั้งแต่วันที่ 1 กรกฎาคม พ.ศ. 2561 ได้ย้ายวันการออกอากาศใหม่ไปเป็นทุกวันอาทิตย์ แต่มาเวลาเดิม ทางช่องวัน